







NR. 10194/07.06.2023
RAPORT DE SPECIALITATE
           Subsemnata Nedelcu Mariana Camelia,  Șef serviciu buget finanțe contabilitate  resurse umane salarizare impozite și taxe, am analizat “Proiectul de hotărâre privind rectificarea bugetului de venituri și cheltuieli al orașului Boldești-Scăeni  pe anul 2023.“                                      
          Proiectul a fost întocmit conform prevederilor legale :

-Ordonanța de Urgență nr.57/2019 - privind Codul administrativ
-Legea nr.273/2006 - privind finanțele publice locale 
       Rectificarea bugetară a fost întocmită  astfel:
I-virări de credite între alineate în cadrul secțiunii de funcționare a bugetului local pentru cheltuieli de personal și bunuri și servicii în cadrul capitolelor ordine publică și siguranță națională; învățământ; asigurări și asistență socială și locuințe, servicii și dezvoltare publică pentru buna desfășurare a activității;
 II-evidențierea în cadrul secțiunii de funcționare a bugetului local la capitolul autorități publice și acțiuni externe a sumei de 14.700 lei reprezentând plăți efectuate în anii precedenți  și recuperate în anul curent aferente FNUASS;;
III-în cadrul secțiunii de dezvoltare a bugetului creditelor interne virări de credite între alineate în cadrul capitolului cultură, recreere și religie pentru obiectivul de investiții Centru Multifuncțional Cultural-Educațional;
             Excedentul secțiunii de funcționare a bugetului local în sumă de 1.971.600  lei se regăsește în bugetul unităților de învățământ tot la secțiunea de funcționare pentru cheltuieli curente.
              Deficitul secțiunii de dezvoltare a bugetului local în sumă de 3.737.000 lei  este acoperit prin utilizarea excedentului bugetar înregistrat la finele anului 2022.

        Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

